हालांकि इससे इनकार नहीं किया जा सकता कि तब से अब तक चार सालों में इस भरोसे में काफी बदलाव आ चुका है. मैर्केल की लोकप्रियता में 2015 और 2016 के बीच खासतौर पर गिरावट देखी गयी. यह वही समय था जब जर्मनी समेत यूरोप के कई देशों में शरणार्थी संकट चरम पर पहुंच गया. देश के कई वोटर चांसलर के इस फैसले से इत्तेफाक नहीं रखते थे कि वे हर हाल में जर्मन सीमाएं खुली क्यों रखना चाहती हैं. अल्टरनेटिव फॉर जर्मनी जैसे दक्षिणपंथी पॉपुलिस्ट दल ने इस असंतोष का फायदा उठाने की पूरी कोशिश की और अपनी लोकप्रियता बढ़ायी.